# Άρκανσο

|  |
| --- |
| **Πολιτεία του Αρκάνσας  State of Arkansas** |
|

|  |  |
| --- | --- |
|  |  |
| Σημαία | Σφραγίδα |

 |
| Άλλα ονόματα: *{{{Άλλα ονόματα}}}* |
| Συνθήματα: *Regnat populus (Λατινικά)* |
|  |
| **Δημώνυμο** | Arkansan; Arkansawyer;Arkansawian |
| **Πρωτεύουσα** (και μεγαλύτερη πόλη) | Λιτλ Ροκ |
|  |
| **Μεγαλύτερη μητροπολιτική περιοχή** | Little Rock Metropolitan Area |
| **Έκταση** | Κατατάσσεται 29η στις ΗΠΑ |
|  - Σύνολο | 137.732 km2 |
|  - Πλάτος | 385 km |
|  - Μήκος | 420 km |
|  - % νερό | 2.09 |
|  - Γεωγραφικό Πλάτος | 33° 00′ Β έως 36° 30′ Β |
|  - Γεωγραφικό Μήκος | 89° 39′ Δ έως 94° 37′ Δ |
| **Πληθυσμός** | Κατατάσσεται 33η στις Ηνωμένες Πολιτείες |
|  - Σύνολο | 3.042.231 (εκτίμηση 2022) |
| - Πυκνότητα | 22,08/km2 Κατατάσσεται 34η στις ΗΠΑ |
| **Υψόμετρο** |   |
|  - Υψηλότερο σημείο |  839 m |
|  - Μέσο | 200 m |
|  - Χαμηλότερο σημείο | Ouachita River at Louisiana border 17 m |
| **Είσοδος στην Ένωση** | 15 Ιουνίου 1836 (25) |
| **Κυβερνήτης** | Σάρα Χάκαμπι Σόντερς (Ρ) (από το 2023) |
| **Αντικυβερνήτης** | Τιμ Γκρίφιν (Ρ) |
| **Νομοθετικό Σώμα** | Γενική Συνέλευση |
|  - Βουλή των Αντιπροσώπων (ΗΠΑ) | Γερουσία |
|  - Γερουσία (ΗΠΑ) | Βουλή των Αντιπροσώπων |
| **Γερουσιαστές των ΗΠΑ** | Τομ Κότον (Ρ) Τζον Μπούζμαν (Ρ) |
| **Αντιπροσωπεία στη Βουλή των ΗΠΑ**  | 4 Ρεπουμπλικανοί (κατάλογος) |
| **Ζώνη ώρας** | Central: UTC-6/DST-5 |
| **Συντομεύσεις** | AR  |
| **Ιστοσελίδα** | arkansas.gov |

Το **Άρκανσο** (αγγλικά: *State of Arkansas*‎‎, προφέρεται: [ˈɑrkənsɔː] ( ακούστε), στην ελληνική γλώσσα απαντά κατά μεταγραμματισμό και ως **Αρκάνσας**), είναι πολιτεία που βρίσκεται στη νότια περιοχή των ΗΠΑ. Έχει έκταση 137.732 τ.χλμ. και πληθυσμό 3.042.155 κατοίκους (εκτίμηση 2021). Το όνομα του είναι το Αλγκονκουιανό όνομα των Ινδιάνων Quapaw. Το Άρκανσο συνορεύει με έξι πολιτείες (με τη φορά του ωρολογίου: Β: Μιζούρι · Α: Τενεσσί · ΝΑ: Μισισίπι · Ν: Λουιζιάνα · ΝΔ: Τέξας · Δ: Οκλαχόμα), και το ανατολικό σύνορό του ορίζεται ευρέως από τον Ποταμό Μισσισσιππή. Η ποικίλη γεωγραφία του κυμαίνεται από τις ορεινές περιοχές των βουνών Οζάρκς και Κουατσίτα, που αποτελούν τα Εσωτερικά Υψίπεδα των ΗΠΑ, μέχρι τα ανατολικά βαθύπεδα κατά μήκος του Ποταμού Μισσισσιππή.

Η πρωτεύουσα και πολυπληθέστερη πόλη είναι το Λιτλ Ροκ (197.000 κ.), που βρίσκεται στο κεντρικό τμήμα της πολιτείας.

## Γεωγραφία

*Βλέπε επίσης: Κατάλογος κομητειών του Άρκανσο, Κατάλογος πόλεων στο Άρκανσο, Κατάλογος δήμων του Άρκανσο, Κατάλογος ενδημικών φυτών του Άρκανσο*

Θέα από την κορυφή του Όρους Πτι Ζαν στην κοιλάδα του ποταμού Άρκανσο, από το Mather Lodge του πάρκου Petit Jean State Park.
Ο ποταμός Μπάφαλο, ένα από τα φυσικά στοιχεία που έδωσαν στην πολιτεία το προσωνύμιο *Η Φυσική Πολιτεία* (The Natural State).
Ο Ποταμός Μισσισσιππής αποτελεί το μεγαλύτερο μέρος το ανατολικού ορίου του Άρκανσο, εκτός από τις κομητείες Κλέι και Γκριν όπου ο Ποταμός Σαιν Φράνσις αποτελεί το δυτικό σύνορο του Missouri Bootheel, και σε δεκάδες τοποθεσίες όπου το τωρινό κανάλι του Μισσισσιππή έχει δημιουργήσει μαιάνδρους από εκεί που είχε τελευταία φορά νομικά προσδιορισθεί. Το Άρκανσο μοιράζεται το νότιο σύνορο του με τη Λουιζιάνα, το βόρειο με το Μιζούρι, το ανατολικό με το Τενεσί και το Μισισίπι και το δυτικό με το Τέξας και την Οκλαχόμα.

Το Άρκανσο είναι γη λιμνών και ποταμών, πυκνών δασών και εύφορου εδάφους. Το Δέλτα του Άρκανσο είναι ένα επίπεδο τοπίο πλούσιων αλλουβιακών εδαφών που δημιουργήθηκαν από επανειλημμένες πλημμύρες του παρακείμενου Μισσισσιππή. Περαιτέρω μακριά από τον ποταμό, στο νότιο μέρος της πολιτείας, το Μεγάλο Λιβάδι (*Grand Prairie*) αποτελείται από κυματιστό τοπίο. Αμφότερες είναι εύφορες γεωργικές περιοχές.

Η περιοχή του Δέλτα διχοτομείται από έναν ασυνήθιστο γεωλογικό σχηματισμό γνωστό ως Crowley's Ridge. Όντας μια στενή ζώνη κυλιόμενων λόφων, το Crowley's Ridge υψώνεται από 250 μέχρι 500 πόδια (150 μ.) πάνω από την περιβάλλουσα αλλουβιακή πεδιάδα και αποτελεί τη βάση πολλών μεγάλων κωμοπόλεων του ανατολικού Άρκανσο.

Το βορειοδυτικό Άρκανσο είναι μέρος του Οροπεδίου Οζάρκ περιλαμβανομένων των Ορέων Οζάρκ, στα νότια είναι τα Όρη Κουατσίτα και αυτές οι περιοχές χωρίζονται από τον ποταμό Άρκανσο· το νότιο και το ανατολικό μέρος του Άρκανσο ονομάζονται Lowlands (*Χαμηλή Γη*). Αυτές οι οροσειρές είναι μέρος της περιοχής των Εσωτερικών Υψιπέδων των ΗΠΑ, της μόνης μεγάλης ορεινής περιοχής μεταξύ των Βραχωδών Ορέων και των Απαλάχιων Ορέων. Το υψηλότερο σημείο στην πολιτεία είναι το Όρος Μάγκαζαιν στα Όρη Κουατσίτα· υψώνεται στα 839 μ. από το επίπεδο της θάλασσας.

## Δημογραφία

| Ιστορικοί πληθυσμοί |
| --- |
| Απογραφή  | Πληθυσμός | %± |
| 1800 | 1.250 |  |
| 1810 | 1.062 | - |
| 1820 | 14.273 | 1.244,0% |
| 1830 | 30.388 | 112,9% |
| 1840 | 97.574 | 221,1% |
| 1850 | 209.897 | 115,1% |
| 1860 | 435.450 | 107,5% |
| 1870 | 484.471 | 11,3% |
| 1880 | 802.525 | 65,6% |
| 1890 | 1.128.211 | 40,6% |
| 1900 | 1.311.564 | 16,3% |
| 1910 | 1.574.449 | 20,0% |
| 1920 | 1.752.204 | 11,3% |
| 1930 | 1.854.482 | 5,8% |
| 1940 | 1.949.387 | 5,1% |
| 1950 | 1.909.511 | −2,0% |
| 1960 | 1.786.272 | −6,5% |
| 1970 | 1.923.295 | 7,7% |
| 1980 | 2.286.435 | 18,9% |
| 1990 | 2.350.725 | 2,8% |
| 2000 | 2.673.400 | 13,7% |
| 2010 | 2.915.918 | 9,1% |
| 2020 | 3.039.000 |  |

Το Γραφείο Απογραφών των Ηνωμένων Πολιτειών υπολογίζει ότι ο πληθυσμός του Άρκανσο ήταν 2.937.979 την 1 Ιουλίου του 2011, αυξημένο κατά 0,76% από την απογραφή του 2010.

Κατά το 2006 το Άρκανσο είχε εκτιμώμενο πληθυσμό 2.810.872, που αποτελεί αύξηση 29.154, ή 1,1%, από το προηγούμενο έτος και αύξηση 105.756, ή 4,0%, από το έτος 2000. Αυτή περιλαμβάνει μια φυσική αύξηση από την τελευταία απογραφή 52.214 ανθρώπων (που σημαίνει 198.800 γεννήσεις μείον 146.586 θανάτους) και αύξηση λόγω της καθαρής μετανάστευσης 57.611 ανθρώπων προς την πολιτεία. Η μετανάστευση έξωθεν των Ηνωμένων Πολιτειών οδήγησε σε μια καθαρή αύξηση 21.947 ανθρώπων, και η μετανάστευση μέσα στη χώρα προκάλεσε μια καθαρή αύξηση 35.664 ανθρώπων. Εκτιμάται ότι περίπου το 48,8% είναι αρσενικά, και 51,2% θηλυκά. Από το 2000 μέχρι το 2006 το Άρκανσο έχει υποστεί πληθυσμιακή αύξηση 5,1% ή 137.472. Η πυκνότητα πληθυσμού της πολιτείας είναι 51,3 κάτοικοι ανά τετραγωνικό μίλι.

Σύμφωνα με την Απογραφή των ΗΠΑ 2010, το Άρκανσο είχε πληθυσμό 2.915.918. Σε όρους φυλής και εθνότητας, η πολιτεία είχε 79,5% Λευκούς (77,5% μη Ισπανόφωνοι Λευκοί), 14,3% Μαύρους ή Αφροαμερικανούς, 0,7% Αμερικανούς Ινδιάνους και ιθαγενείς της Αλάσκα, 1,2% Ασιάτες, 0,2% Ιθαγενείς Χαβανέζοι και Άλλοι Νησιώτες του Ειρηνικού, 2,8% από Κάποια Άλλα Φυλή, και 1,3% από Δύο ή Περισσότερες Φυλές. Οι Ισπανόφωνοι ή Λατίνοι κάθε φυλής αποτελούσαν το 5% του πληθυσμού.

Σύμφωνα με την American Community Survey του 2006-2008, οι δέκα μεγαλύτερες ομάδες καταγωγής στην πολιτεία είναι οι Αφροαμερικανοί (15,5%), η Ιρλανδική (13,6%), Γερμανική (12,5%), Αμερικανική (11,1%), Αγγλική (10,3%), Γαλλική (2,4%), Σκωτοϊρλανδική (2,1%), Ολλανδική (1,9%), Σκωτική (1,9%) και Ιταλική (1,7%).

Οι Ευρωπαίοι Αμερικανοί έχουν ισχυρή παρουσία στα βορειοδυτικά Οζάρκς και το κεντρικό τμήμα της πολιτείας. Ο Αφροαμερικανοί ζουν κυρίως στο νότιο και το ανατολικό τμήμα της πολιτείας.

Σύμφωνα με την American Community Survey του 2006-2008, το 93,8% του πληθυσμού του Άρκανσο (άνω των πέντε ετών) μιλούσε μόνο Αγγλικά στο σπίτι. Περίπου το 4,5% του πληθυσμού της πολιτείας μιλούσε Ισπανικά στο σπίτι. Περίπου το 0,7% του πληθυσμού της πολιτείας μιλούσε οποιαδήποτε άλλη Ινδοευρωπαϊκή γλώσσα. Περίπου το 0,8% του πληθυσμού της πολιτείας μιλούσε μια Ασιατική γλώσσα, και το 0,2% μιλούσε άλλες γλώσσες.

Το 2006 το Άρκανσο είχε μεγαλύτερο ποσοστό καπνιστών από τον εθνικό μέσο όρο, με το 24,0% των ενηλίκων να καπνίζουν.

### Θρησκεία

Το Άρκανσο, όπως οι περισσότερες Νότιες πολιτείες, είναι μέρος της Ζώνης της Βίβλου και είναι κυρίως Προτεσταντικό. Οι θρησκευτικές πεποιθήσεις των κατοίκων είναι οι ακόλουθες:

Arkansas Population Density Map
* Χριστιανοί: 86,0%
	+ Προτεστάντες: 78,0%
		- Βαπτιστές: 39,0%
		- Μεθοδιστές: 9,0%
		- Πεντηκοστιανοί: 6,0%
		- Εκκλησία του Χριστού: 6,0%
		- Assemblies of God: 3.0%
		- Άλλοι Προτεστάντεςt: 15,0%
	+ Ρωμαιοκαθολικοί: 7,0%
	+ Ανατολικοί Ορθόδοξοι: 1,0%
	+ Άλλοι Χριστιανοί: <1,0%
* Μη θρησκευόμενοι: 14,0%
* Άλλες θρησκείες: <1,0%
* Εβραίοι: <1,0%
* Μουσουλμάνοι: <1,0%

Τα μεγαλύτερα σε αριθμό πιστών δόγματα το 2000 ήταν η Συνέλευση Νότιων Βαπτιστών με 665.307; η Ενωμένη Εκκλησία Μεθοδιστών με 179.383; η Ρωμαιοκαθολική Εκκλησία με 115.967; και η Αμερικανική Ένωση Βαπτιστών με 115.916.

## Μεταφορές

Το Άρκανσο με απεικόνιση των διαπολιτειακών και άλλων μεγάλων αυτοινητοδρόμων το 2009.
Το Σύστημα Διαπολιτειακών Αυτοκινητοδρόμων στο Άρκανσο περιλαμβάνει

* Interstate 30
* Interstate 40
* Interstate 55
* Interstate 430 Connector Route
* Interstate 440 Connector Route
* Interstate 530
* Interstate 540
* Interstate 630 Connector Route

Επίσης Επιπλέον Μελλοντικούς Διαπολιτειακούς Αυτοκινητοδρόμους υπό κατασκευή όπως:

* Interstate 49
* Interstate 69
* Interstate 555

## Νόμος και κυβέρνηση

Ο παρών Κυβερνήτης του Άρκανσο είναι ο Μάικ Μπιμπ, ένας Δημοκρατικός, ο οποίος εκλέχθηκε στις 7 Νοεμβρίου 2006.

Ένας από τους Γερουσιαστές των ΗΠΑ από το Άρκανσο είναι ο Δημοκρατικός Μαρκ Πράιορ, και ο άλλος είναι ο Ρεπουμπλικανός Τζον Μπούζμαν. Η πολιτεία έχει τέσσερις έδρες στη Βουλή των Αντιπροσώπων. Μία έδρα κατέχουν οι Δημοκρατικοί: τον Μάικ Ρος (map), και τρεις από τους Ρεπουμπλικανούς: τον Ρικ Κρόφορντ (πολιτικός), (map), τον Τιμ Γκρίφφιν(map), και τον Στιβ Ουόυμακ(map).

**Αποτελέσματα προεδρικών εκλογών**| Έτος | Ρεπουμπλικανοί | Δημοκρατικοί |
| --- | --- | --- |
| 2008 | **58,72%638.017* | 38,86% *422.310* |
| 2004 | **54,31%572.898* | 44,55% *469.953* |
| 2000 | **51,31%472.940* | 45,86% *422.768* |
| 1996 | 36,80% *325.416* | **53,74%475.171* |
| 1992 | 35,48% *337.324* | **53,21%** 505.823 |
| 1988 | **56,37%466.578* | 42,19% *349.237* |
| 1984 | **60,47%534.774* | 38,29% *338.646* |
| 1980 | **48,13%403.164* | 47,52% *398.041* |
| 1976 | 34,93% *268.753* | **64,94%499.614* |
| 1972 | **68,82%445.751* | 30,71% *198.899* |
| 1968\* | 31,01% *189.062* | 30,33% *184.901* |
| 1964 | 43,41% *243.264* | **56,06%314.197* |
| 1960 | 43,06% *184.508* | **50,19%215.049* |
| \*Η πολιτεία κερδήθηκε από τον Τζωρτζ Ουάλλας του Αμερικανικού Ανεξάρτητου Κόμματος, με 38,65%, ή 235.627 ψήφους |

Το Δημοκρατικό Κόμμα έχει τη θέση της απόλυτης πλειοψηφίας στη Γενική Συνέλευση του Άρκανσο. Μια πλειονότητα τοπικών και πολιτειακών αξιωμάτων κατέχονται επίσης από τους Δημοκρατικούς. Αυτό είναι σπάνιο στον σύγχρονο Νότο, όπου η πλειοψηφία των πολιειακών αξιωμάτων κατέχεται από τους Ρεπουμπλικανούς. Το Άρκανσο είχε τη διάκριση το 1992 να είναι η μόνη πολιτεία στη χώρα που έδωσε την απόλυτη πλειοψηφία των ψήφων του σε έναν υποψήφιο στις προεδρικές εκλογές—τον καταγόμενο από εκεί Μπιλ Κλίντον—ενώ οι εκλεκτορικές ψήφοι κάθε άλλης πολιτείας κερδήθηκαν με σχετικές πλειοψηφίες των ψήφων μεταξύ των τριών υποψηφίων. Το Άρκανσο έχει γίνει πιο αξιόπιστα Ρεπουμπλικανικό στις προεδρικές εκλογές τα πρόσφατα έτη. Η πολιτεία ψήφισε τον Τζον ΜακΚέιν το 2008 με διαφορά 20 εκατοστιαίων μονάδων, κάνοντας το μια από τις λίγες πολιτείες στη χώρα που ψήφισε πιο Ρεπουμπλικανικά απ' ότι το 2004. (Οι άλλες ήταν η Λουιζιάνα, το Τενεσί, η Οκλαχόμα και η Δυτική Βιρτζίνια.) Η φτωχή επίδοση του Ομπάμα στο Άρκανσο ήταν πιθανόν εξαιτίας της έλλειψης ενθουσιασμού από τους Δημοκρατικούς της πολιτείας μετά την αποτυχία της πρώην Πρώτης Κυρίας του Άρκανσο, Χίλαρι Κλίντον, να κερδίσει το χρίσμα , και της φτωχής επίδοσής του στους λευκούς ψηφοφόρους της υπαίθρου. Όμως, η Δημοκρατική παρουσία παραμένει δυνατή σε πολιτειακό επίπεδο· το 2006, οι Δημοκρατικοί εξελέγησαν σε όλα τα πολιτειακά αξιώματα από τους ψηφοφόρους σε μια Δημοκρατική "σάρωση" που περιελάμβανε την επανάκτηση της θέσης του κυβερνήτη από το Δημοκρατικό Κόμμα του Άρκανσο, και το 2008, τον νέο Γερουσιαστή Μαρκ Πράιορ να επανεκλέγεται με σχεδόν 80% των ψήφων εναντίον της Πράσινης υποψηφίου Ρεμπέκα Κένεντι χωρίς Ρεπουμπλικανική αντιπολίτευση.

Η μεγαλύτερη Ρεπουμπλικανική δύναμη βρίσκεται κυρίως στο βορειοδυτικό τμήμα της πολιτείας, ειδικά στο Φορτ Σμιθ και στην Μπέντονβιλ, καθώς και στο Βόρειο Κεντρικό Άρκανσο γύρω από την περιοχή του Mountain Home. Στην τελευταία περιοχή, οι Ρεπουμπλικανοί έχει γνωστοποιηθεί ότι έχουν κερδίσει 90% ή περισσότερο των ψήφων. Το υπόλοιπο της πολιτείας είναι πιο Δημοκρατικό. Το Άρκανσο έχει εκλέξει μόνο δύο Ρεπουμπλικανούς στη Γερουσία των ΗΠΑ από την Ανασυγκρότηση, τον Τιμ Χάτσινσον, ο οποίος ηττήθηκε μετά από μία θητεία από τον Μαρκ Πράιορ και τον Τζον Μπούζμαν, ο οποίος νίκησε την κάτοχο της θέσης Μπλανς Λίνκολν. Η Γενική Συνέλευση δεν έχει ελεγχθεί από το Ρεπουμπλικανικό Κόμμα από την Ανασυγκρότηση και είναι το τέταρτο πιο ισχυρό Δημοκρατικό Νομοθετικό Σώμα στη χώρα, μετά από αυτό της Μασαχουσέτης, της Χαβάης, και του Κονέκτικατ. Το Άρκανσο ήταν μία από τις τρεις μόνο πολιτείες μεταξύ των πολιτειών της Ομοσπονδίας που έστειλε δύο Δημοκρατικούς στη Γερουσία των ΗΠΑ (οι άλλες είναι η Φλόριντα και η Βιρτζίνια) κατά τη διάρκεια της πρώτης δεκαετίας του 21ου αιώνα.

Αν και οι Δημοκρατικοί έχουν μια συντριπτική πλειοψηφία εγγεγραμμένων ψηφοφόρων, οι Δημοκρατικοί του Άρκανσο τείνουν να είναι ελαφρώς πιο συντηρητικοί από τους εθνικούς ομολόγους τους, ιδίως αυτοί που ζουν εκτός του Λιτλ Ροκ. Αντικατοπτρίζοντας τον μεγάλο ευαγγελικό πληθυσμό της πολιτείας, η πολιτεία έχει μια ισχυρά συντηρητική κοινωνική τάση. Με βάση το Σύνταγμα του Άρκανσο το Άρκανσο είναι μια right to work state (με νόμους περιορισμού των συνδικάτων), ενώ οι ψηφοφόροι του πέρασαν απαγόρευση για τον ομοφυλοφιλικό γάμο με 75% να ψηφίζει υπέρ της απαγόρευσης, επίσης η πολιτεία είναι μια από τις ελάχιστες που νομοθετικά απαγορεύει τις αμβλώσεις.

Στο Άρκανσο ο αναπληρωτής κυβερνήτης εκλέγεται ξεχωριστά από τον κυβερνήτη και έτσι μπορεί να προέρχεται από διαφορετικό πολιτικό κόμμα.

Η θητεία κάθε αξιωματούχου είναι τετραετής. Οι αξιωματούχοι έχουν περιορισμό εκλογής για δύο πλήρεις θητείες συν οποιεσδήποτε κομματικές θητείες πριν την πρώτη πλήρη θητεία. Οι κυβερνήτες του Άρκανσο υπηρετούσαν διετείς θητείες μέχρι που ένα δημοψήφισμα επιμήκυνε τη θητεία στα τέσσερα έτη, με έναρξη ισχύος από τις γενικές εκλογές 1986. Οι εκλογές για πολιτειακά αξιώματα διεξάγονται δύο έτη μετά τις προεδρικές εκλογές.

Κάποιες κομητείες του Άρκανσο έχουν δύο κομητειακές έδρες, καθώς αντιτάχθηκαν στη συνηθισμένη μία έδρα. Η ρύθμιση ανάγεται στην εποχή που το ταξίδι μέσα στην πολιτεία ήταν εξαιρετικά δύσκολο. Οι έδρες βρίσκονται συνήθως στις αντίθετες πλευρές της κομητείας. Αν και το ταξίδι δεν είναι πια τόσο δύσκολο όσο ήταν κάποτε, υπάρχουν μικρές προσπάθειες να απαλειφθεί η ρύθμιση των δύο εδρών όπου υπάρχει, αφότου η έδρα της κομητείας είναι πηγή υπερηφάνειας (και θέσεων εργασίας) για την πόλη όπου βρίσκεται.

## Παραπομπές

## Εξωτερικοί σύνδεσμοι

* Λεξιλογικός ορισμός του Άρκανσο  στο Βικιλεξικό
* Πολυμέσα σχετικά με το θέμα  Άρκανσο στο Wikimedia Commons
* (Αγγλικά) Επίσημος ιστότοπος